’n Kaapstadse televisieadvertensie is een van die video’s wat met sokker verband hou wat die afgelope drie weke wêreldwyd die meeste gedeel is.
In die advertensie neem ’n fiktiewe sokkerspeler genaamd Herbz ’n oordrewe duik gedurende ’n wedstryd in die Athlone-stadion en rol dan uit die stadion deur verskeie plaaslike, komiese scenario’s, totdat hy by die KFC kom. Hy is dan skielik genees van sy besering en lus vir ’n Streetwise-ete.
“Elke keer as ’n bekende speler duik en rol van die pyn op televisie, gaan Twitter oor die wêreld heen mal en deel die advertensie,” sê Alex Goldberg van Ogilvy in ’n verklaring.